
[bookmark: _Ref38341330][bookmark: _Toc59334717][bookmark: _Toc61422120][bookmark: _Toc225655605][bookmark: _Toc225656147][bookmark: _Toc225656354]I. VISPĀRĪGĀ INFORMĀCIJA

1. [bookmark: _Toc225655606][bookmark: _Toc225656148][bookmark: _Toc225656355]Iepirkuma metode, identifikācijas numurs
1.1. Iepirkuma metode - Iepirkums atbilstoši Publisko iepirkumu likuma 9. pantam. 
1.2. Id. Nr. LRS 2026/15. 

2. [bookmark: _Toc225656149][bookmark: _Toc225656356]Pasūtītājs 
	Nosaukums:
	Sabiedrība ar ierobežotu atbildību “LIEPĀJAS REĢIONĀLĀ SLIMNĪCA”

	Reģistrācijas Nr.
	42103041306

	Adrese:
	Slimnīcas iela 25, Liepāja. LV-3414

	Tālrunis:
	63403222

	e-pasts:
	birojs@liepajasslimnica.lv


[bookmark: _Toc225568755][bookmark: _Toc225568938][bookmark: _Toc225568989][bookmark: _Toc225655607][bookmark: _Toc225656150][bookmark: _Toc225656357]
3. Pretendents
3.1. Pretendents ir likumā noteiktajos gadījumos un likumā noteiktajā kārtībā reģistrēta persona vai personu grupa, kas iesniegusi piedāvājumu saskaņā ar iepirkuma “Drukas iekārtu piederumu piegāde” nolikumā (turpmāk – Nolikums) norādītajām Pasūtītāja prasībām.
3.2. Pretendentu iepirkuma ietvaros pārstāv pretendenta paraksttiesīgā amatpersona vai pretendenta pilnvarota persona.

4. Iepirkuma priekšmets: drukas iekārtu piederumu piegāde SIA “Liepājas reģionālā slimnīca” vajadzībām. Detalizētas pasūtījumam izvirzītās prasības un nosacījumi ietverti Tehniskajā specifikācijā – finanšu piedāvājumā (Nolikuma 2. pielikums) un līguma projektā (Nolikuma 3. pielikums), kas ir Nolikuma neatņemamas sastāvdaļas. 
5. Iepirkuma priekšmeta galvenais CPV kods: 30125110-5 (Lāzerprinteru/faksa aparātu toneris). Papildu CPV kods: 30125100-2 (Tonera kasetne), 30192113-6 (Tintes kasetnes).
6. Iepirkuma priekšmets nav sadalīts daļās un Pretendents var iesniegt savu piedāvājumu par vienu, vairākām vai visām iepirkuma priekšmeta pozīcijām. 
7. Pretendents iesniedz tikai vienu piedāvājuma variantu. Pretendenta, kurš iesniedzis vairākus piedāvājumu variantus, piedāvājums tiks noraidīts.
8. Paredzamais līguma izpildes termiņš: 24 mēneši no līguma noslēgšanas.  

9. [bookmark: _Toc225656152][bookmark: _Toc225656359]Līguma izpildes vieta
[bookmark: _Toc224459230]SIA “Liepājas reģionālā slimnīca”, Slimnīcas iela 25, Liepājā, LV-3414.

10. Piedāvājumu iesniegšanas un atvēršanas vieta, datums, laiks un kārtība
10.1. Piedāvājums jāiesniedz līdz 2026. gada 13. jūlija plkst. 10.00 Elektronisko iepirkumu sistēmas www.eis.gov.lv (turpmāk - EIS) e-konkursu apakšsistēmā.
10.2. Ārpus EIS e-konkursu apakšsistēmas iesniegtie piedāvājumi tiks atzīti par neatbilstošiem Nolikuma prasībām un neatvērti atgriezti pretendentam.
10.3. Piedāvājumu atvēršana notiks EIS e-konkursu apakšsistēmā 2026. gada 13. jūlijā plkst. 14.00.
10.4. Piedāvājumu atvēršana notiek, izmantojot EIS e-konkursu apakšsistēmā pieejamos rīkus piedāvājumu elektroniskai saņemšanai.
10.5. Ja pretendents piedāvājuma datu aizsardzībai izmantojis piedāvājuma šifrēšanu, pretendentam ne vēlāk ka 15 (piecpadsmit) minūtes pēc piedāvājumu iesniegšanas termiņa beigām iepirkuma komisijai jāiesniedz elektroniskā atslēga ar paroli šifrētā dokumenta atvēršanai.

11. [bookmark: _Toc225656153][bookmark: _Toc225656360][bookmark: _Toc59334724][bookmark: _Toc61422127]Nolikuma skaidrojumi, informācijas apmaiņa un papildu informācijas sniegšana
11.1. Visa aktuālā informācija par iepirkumu, t. sk. Nolikums, tā grozījumi, atbildes uz ieinteresēto personu jautājumiem, skaidrojumi, ir pieejama pasūtītāja pircēja profilā EIS e-konkursu apakšsistēmā pie iepirkuma.
11.2. Ieinteresētajiem piegādātājiem ir pienākums sekot līdzi pasūtītāja pircēja profilā publicētajai un / vai aktualizētajai informācijai. Iepirkuma komisija nav atbildīga par to, ja kāda ieinteresētā persona nav iepazinusies ar informāciju, kurai ir nodrošināta tieša un brīva elektroniskā pieeja pircēja profilā EIS e-konkursu apakšsistēmā.
11.3. Pasūtītāja pilnvarotās kontaktpersonas iepirkuma ietvaros:
11.3.1. jautājumos par Nolikumu – iepirkumu speciāliste Inese Belova, tel. 63403208, e-pasts: iepirkumi@liepajasslimnica.lv;
11.3.2. jautājumos par tehnisko specifikāciju – Noliktavas pārzine Agija Dārzniece, tel. 26402580, e-pasts: iepirkumi@liepajasslimnica.lv. 
11.4. Informācijas apmaiņa starp ieinteresēto piegādātāju un iepirkuma komisiju notiek rakstiski EIS e-konkursu apakšsistēmā vai e-pastā.
11.5. Ieinteresētajiem piegādātājiem ir tiesības pieprasīt paskaidrojumus par iepirkumu, t. sk. prasīt paskaidrojumus par Nolikumu. Ja ieinteresētais piegādātājs ir laikus pieprasījis papildu informāciju par Nolikumu, t. sk. tā pielikumiem, iepirkuma komisija atbildi sniedz rakstveidā trīs darbdienu laikā, bet ne vēlāk kā četras dienas pirms pieteikumu un piedāvājumu iesniegšanas termiņa beigām. 
11.6. Atbildes uz informācijas pieprasījumiem un jautājumiem, neizmantojot drošu elektronisko parakstu, tiek nosūtītas uz e-pastu ieinteresētajam piegādātājam, kurš uzdevis jautājumu, un vienlaikus publicētas EIS e-konkursu apakšsistēmā pie iepirkuma, nenorādot jautājuma uzdevēju.   
 
12. Prasības piedāvājuma noformējumam un iesniegšanai
12.1. Piedāvājums jāiesniedz elektroniski EIS e-konkursu apakšsistēmā, ievērojot šādas pretendenta izvēles iespējas:
12.1.1. izmantojot EIS e-konkursu apakšsistēmas piedāvātos rīkus, aizpildot minētās sistēmas e-konkursu apakšsistēmā šīs iepirkuma sadaļā ievietotās formas;
12.1.2. elektroniski aizpildāmos dokumentus elektroniski sagatavojot ārpus EIS e-konkursu apakšsistēmas un augšupielādējot sistēmas attiecīgajās vietnēs aizpildītas PDF formas, t. sk. ar formā integrētajiem failiem (šādā gadījumā pretendents ir atbildīgs par aizpildāmo formu atbilstību dokumentācijas prasībām un formu paraugiem);
12.1.3. elektroniski (PDF formas veidā) sagatavoto piedāvājumu šifrējot ārpus e-konkursu apakšsistēmas ar trešās personas piedāvātiem datu aizsardzības rīkiem un aizsargājot ar elektronisku atslēgu un paroli (šādā gadījumā Pretendents ir atbildīgs par aizpildāmo formu atbilstību dokumentācijas prasībām un formu paraugiem, kā arī dokumenta atvēršanas un nolasīšanas iespējām).
12.2. Sagatavojot piedāvājumu, pretendents ievēro, ka:
12.2.1. pieteikuma veidlapa, atlases dokumenti, tehniskais piedāvājums un finanšu piedāvājums jāaizpilda tikai elektroniski, atsevišķā elektroniskā dokumentā ar standarta biroja programmatūras rīkiem nolasāmā formātā (piemēram: Microsoft Office 2010 (vai jaunākas programmatūras versijas) formātā vai PDF formātā) un jāparaksta ar EIS piedāvāto elektronisko parakstu;
12.2.2. citus dokumentus pretendents pēc saviem ieskatiem ir tiesīgs iesniegt elektroniskā formā, parakstot ar EIS piedāvāto elektronisko parakstu vai ar drošu elektronisko parakstu. 
12.3. Piedāvājuma dokumentiem jābūt skaidri salasāmiem, lai izvairītos no jebkādiem pārpratumiem. Vārdiem un skaitļiem jābūt bez iestarpinājumiem, izdzēsumiem vai labojumiem. Ja pastāvēs jebkāda veida pretrunas starp skaitlisko vērtību apzīmējumiem ar vārdiem un skaitļiem, noteicošais būs apzīmējums ar vārdiem. 
12.4. [bookmark: _Hlk14349720]Piedāvājumā iekļautajiem dokumentiem jāatbilst Elektronisko dokumentu likuma, Dokumentu juridiskā spēka likuma un Ministru kabineta 2018. gada 4. septembra noteikumu “Dokumentu izstrādāšanas un noformēšanas kārtība” prasībām.
12.5. Piedāvājumu sagatavo un iesniedz latviešu valodā. Dokumentus var iesniegt citā valodā, ja ir pievienots Pretendenta apliecināts tulkojums latviešu valodā. 
12.6. Pretendentam ir tiesības apliecināt visus elektroniskajā piedāvājumā esošos atvasinātos dokumentus un tulkojumus, iesniedzot vienu kopēju apliecinājumu, kas attiecas uz visiem atvasinātajiem dokumentiem un tulkojumiem. Pretendents drīkst iesniegt arī atsevišķi apliecinātas dokumentu kopijas.
12.7. Piedāvājums elektroniski jāparaksta pretendenta pārstāvim ar pārstāvības tiesībām vai tā pilnvarotai personai. Ja pretendents ir personu apvienība jebkurā to kombinācijā, pieteikumu elektroniski jāparaksta katrai personai, kas iekļauta personu apvienībā, pārstāvim ar pārstāvības tiesībām vai tā pilnvarotai personai.
12.8. [bookmark: _Toc225656155][bookmark: _Toc225656362]Ja piedāvājumu iesniedz fizisko vai juridisko personu apvienība jebkurā to kombinācijā (turpmāk – piegādātāju apvienība), piedāvājumā jānorāda persona, kura pārstāv piegādātāju apvienību iepirkumā, kā arī katras personas atbildības apjoms. Ja nav norādīta persona, kura pārstāv piegādātāju apvienību iepirkumā, tad visi piegādātāju apvienības biedri paraksta iepirkuma pieteikumu.
12.9. [bookmark: _Hlk14349762]Piedāvājums jāsagatavo tā, lai nekādā veidā netiktu apdraudēta EIS e-konkursu apakšsistēmas darbība un nebūtu ierobežota piekļuve piedāvājumā ietvertajai informācijai, tostarp piedāvājums nedrīkst saturēt datorvīrusus un citas kaitīgas programmatūras vai to ģeneratorus. Ja piedāvājums saturēs kādu no šajā punktā minētajiem riskiem, tas netiks izskatīts.
12.10. [bookmark: _Hlk14349902]Ja pretendenta ieskatā kāda no piedāvājuma sastāvdaļām ir uzskatāma par komercnoslēpumu vai konfidenciālu informāciju saturošu, pretendents to norāda savā piedāvājumā. Par komercnoslēpumu un konfidenciālu informāciju nevar tikt atzīta informācija, kas saskaņā ar normatīvajiem aktiem ir vispārpieejama, t. sk. Nolikumā iekļautā informācija.
12.11. Iesniedzot piedāvājumu, pretendents pilnībā pieņem visus Nolikumā ietvertos (t. sk. tā pielikumos un formās, kuras ir ievietotas EIS e-konkursu apakšsistēmas iepirkuma sadaļā) noteikumus.
12.12. [bookmark: _Hlk14349790][bookmark: _Toc59334730][bookmark: _Toc61422135]Piedāvājuma iesniegšana ir pretendenta brīvas gribas izpausme, tāpēc neatkarīgi no iepirkuma rezultātiem Pasūtītājs neuzņemas atbildību par pretendenta izdevumiem un iespējamiem zaudējumiem, kas saistīti ar piedāvājuma sagatavošanu un iesniegšanu.

[bookmark: _Toc225656165][bookmark: _Toc225656372]II. ATLASES UN KVALIFIKĀCIJAS PRASĪBAS UN TO IZPILDES PIERĀDĪŠANAI IESNIEDZAMIE DOKUMENTI

13. Prasības pretendentiem un pretendentu atlases dokumenti, izslēgšanas nosacījumi

	13.1. 
	Nosacījumi pretendenta dalībai iepirkumā:
	Pretendentu atlases dokumenti:

	13.1.1. 
	Pretendents var būt piegādātājs (fiziskā vai juridiskā persona vai pasūtītājs, šādu personu apvienība jebkurā to kombinācijā, kas attiecīgi piedāvā tirgū piegādāt preces vai sniegt pakalpojumus), kurš ir iesniedzis piedāvājumu iepirkumam atbilstoši Nolikuma prasībām.
	Pretendenta pieteikums dalībai iepirkumā atbilstoši Nolikuma 1. pielikumam.

Ja pieteikumu dalībai iepirkumā iesniedz piegādātāju apvienība, Nolikuma 1. pielikumā jānorāda visi piegādātāju apvienības dalībnieki.

	13.1.2. 
	Ja pretendents ir paredzējis līguma izpildei piesaistīt apakšuzņēmēju, kura sniedzamo pakalpojumu vērtība ir vismaz 10 000 EUR (desmit tūkstoši euro) (turpmāk – apakšuzņēmējs).

	Pretendents norāda informāciju par apakšuzņēmēju un tam nododamo iepirkuma līguma daļu pieteikumā dalībai iepirkumā (Nolikuma 1. pielikums).

Piedāvājumā jāiekļauj piegādātāja un katra apakšuzņēmēja parakstīta vienošanās, kas ietver:
· piegādātāja un apakšuzņēmēja vienošanos par sadarbību nākotnē iepirkuma līguma izpildē;
· darbus, kas iepirkuma līguma ietvaros tiks nodoti apakšuzņēmējam; 
· nododamo darbu procentuālo apmēru EUR.  

Ja apakšuzņēmējs nav reģistrēts Latvijas Republikā, pretendents iesniedz apakšuzņēmēja reģistrācijas apliecības kopiju vai līdzvērtīgu dokumentu, kas ir atbilstošs reģistrācijas valsts normatīvo aktu prasībām. 

Ja reģistrācijas valsts normatīvo aktu regulējums neparedz iepriekš minēto dokumentu izdošanu, tad iesniedz informāciju par apakšuzņēmēja reģistrācijas Nr. un reģistrācijas laiku, kā arī norāda kompetento iestādi reģistrācijas valstī, kas nepieciešamības gadījumā var apliecināt reģistrācijas faktu.

	13.1.3. 
	Pretendents var balstīties uz citu uzņēmēju iespējām, ja tas ir nepieciešams konkrētā līguma izpildei, neatkarīgi no savstarpējo attiecību tiesiskā rakstura. Šādā gadījumā pretendents pierāda Pasūtītājam, ka viņa rīcībā būs nepieciešamie resursi, piedāvājumam pievienojot attiecīgus dokumentus. 
	Pēc nepieciešamības: 
Ja pretendents balstās uz citas personas iespējām, iesniedz apliecinājumu vai vienošanos par sadarbību konkrētā līguma izpildei, apliecinājumā norādot nododamo piegāžu sarakstu.

Ja pretendents, iesniedzot piedāvājumu, balstās uz citas personas saimniecisko vai finansiālo stāvokli, iesniedz apliecinājumu vai vienošanos par sadarbību konkrētā līguma izpildei.

Ja pretendents, iesniedzot piedāvājumu, balstās uz citas personas tehniskajām un profesionālajām spējām, iesniedz apliecinājumu vai vienošanos par nepieciešamo resursu nodošanu pretendenta rīcībā.

	13.1.4. 
	Ja piedāvājumu iesniedz piegādātāju apvienība, piedāvājuma dokumentus paraksta atbilstoši piegādātāju savstarpējās vienošanās nosacījumiem.

Pretendentam jāiesniedz atlases dokumenti par katru apvienības dalībnieku. Uz katru apvienības dalībnieku attiecas Nolikuma 13.1.5. punkts, bet pārējos Nolikuma punktos izvirzītās prasības jāizpilda piegādātāju apvienībai kopumā, ņemot vērā tā pienākumus iespējamā līguma izpildē.
	Pēc nepieciešamības: 
Piedāvājumam pievieno visu apvienības dalībnieku parakstītu vienošanos par kopīga piedāvājuma iesniegšanu. Vienošanās dokumentā jānorāda katra apvienības dalībnieka līguma daļa, tiesības un pienākumi, iesniedzot piedāvājumu, kā arī attiecībā uz iespējamo līguma slēgšanu.

	13.1.5. 
	Pretendents ir normatīvajos aktos noteiktajā kārtībā reģistrēts Latvijas Republikas Uzņēmumu reģistra Komercreģistrā vai Valsts ieņēmumu dienesta saimnieciskās darbības veicēju reģistrā fiziskām personām, vai līdzvērtīgā reģistrā ārvalstīs atbilstoši attiecīgās valsts normatīvo aktu prasībām. 

Ja piedāvājumu iesniedz piegādātāju apvienība, šis nosacījums attiecas uz katru piegādātāju apvienības dalībnieku.
	Informāciju par pretendentu, kurš ir reģistrēts Latvijas Republikas Komercreģistrā, Komisija pārbauda Uzņēmumu reģistra tīmekļvietnē. Informāciju par pretendentu, kurš ir reģistrēts Valsts ieņēmumu dienesta saimniecisko darbību veicēju reģistrā fiziskām personām, Komisija pārbauda Valsts ieņēmumu dienesta tīmekļvietnē.

Pretendents, kurš nav reģistrēts Latvijas Republikā, iesniedz reģistrācijas apliecības kopiju vai iepriekš minētajām iestādēm līdzvērtīgas iestādes izdotu dokumentu, kas ir atbilstošs attiecīgās valsts normatīvo aktu prasībām.

Ja reģistrācijas valsts normatīvo aktu regulējums neparedz iepriekš minēto dokumentu izdošanu, tad pretendents iesniedz informāciju par pretendenta reģistrācijas Nr. un reģistrācijas laiku, kā arī norāda kompetento iestādi reģistrācijas valstī, kas nepieciešamības gadījumā var apliecināt reģistrācijas faktu.

	13.1.6. 
	Pretendenta rīcībā ir visi nepieciešamie resursi savlaicīgai un kvalitatīvai līguma izpildei.
	Apliecinājums, kas iekļauts Nolikuma 1. pielikumā (pieteikums dalībai iepirkumā).

	13.1.7. 
	Atbilstoši Publisko iepirkumu likuma 49. panta nosacījumiem pretendents var iesniegt Eiropas vienoto iepirkuma procedūras dokumentu kā sākotnējo pierādījumu atbilstībai paziņojumā par līgumu un iepirkuma procedūras dokumentos noteiktajām pretendentu atlases prasībām
	Iesniedz aizpildītu veidlapu, kas pieejama http://espd.eis.gov.lv/. To iesniedz arī par katru personu, uz kuras iespējām pretendents balstās, lai apliecinātu, ka tā kvalifikācija atbilst paziņojumā par līgumu vai iepirkuma procedūras dokumentos noteiktajām prasībām, un par katru pretendenta norādīto apakšuzņēmēju, kura sniedzamo pakalpojumu vērtība ir vismaz 10 000 EUR, bet, ja pretendents ir personu apvienība vai personālsabiedrība – par katru tās dalībnieku vai biedru.

	Izslēgšanas nosacījumi:

	13.1.8. 
	Uz pretendentu neattiecas Publisko iepirkumu likuma 9. panta astotajā daļā minētie izslēgšanas nosacījumi.
Pasūtītājs nepiemēros PIL 42. panta 1., 2. un 3. minētos izslēgšanas iemeslus uz personām, kurām kandidātā vai pretendentā ir izšķirošā ietekme uz līdzdalības pamata normatīvo aktu par koncerniem izpratnē, un PIL 42. panta otrās daļas 1., 2. un 11. punktā minētos izslēgšanas iemeslus - uz kandidāta vai pretendenta patieso labuma guvēju.
	Attiecībā uz Latvijā reģistrētu vai pastāvīgi dzīvojošu pretendentu Iepirkumu komisija pārbauda, ievērojot Publisko iepirkumu likuma noteiktajā kārtību, kā arī ņemot vērā PIL Pārejas noteikumu 28. punkta 1. apakšpunktu. Ārvalstīs reģistrēts Pretendents iesniedz attiecīgos Publisko iepirkumu likuma 9. panta astotajā daļā noteiktos dokumentus.

	13.1.9. 
	Pretendents nav izslēdzams no dalības iepirkumā saskaņā ar Starptautisko un Latvijas Republikas nacionālo sankciju likuma 11.1 panta pirmās daļas nosacījumiem.
	Iepirkuma komisija pārbaudi veic Starptautisko un Latvijas Republikas nacionālo sankciju likuma 11.1 pantā noteiktajā kārtībā.



14. Tehniskā - finanšu piedāvājuma prasības:
	Nr. p. k.
	Nosacījumi / atlases prasības
	Iesniedzamie dokumenti

	14.1.
	Pretendenta tehniskais - finanšu piedāvājums
	Aizpildīta tehniskās specifikācijas – finanšu piedāvājuma forma atbilstoši Nolikuma 2. pielikumam, precīzi norādot visu prasīto informāciju, t. sk., ievērojot vispārīgajās prasībās norādīto. Pretendents neveic izmaiņas tehniskās specifikācijas – finanšu piedāvājuma struktūrā (nedzēš / nepievieno rindas, kolonnas, šūnas, nemaina formulas u. tml.). Pozīcijas, kuras netiek piedāvātas, atstāj tukšas (neaizpildītas).
Vēršam uzmanību, ka pēc piedāvājumu atvēršanas finanšu piedāvājumi būs publiski pieejami EIS e-konkursu apakšsistēmā.  

Finanšu piedāvājumā cenas norāda euro (EUR), iekļaujot visas izmaksas, kas saistītas ar tehniskajā specifikācijā norādīto preču piegādi, normatīvajos aktos paredzētos nodokļus (izņemot pievienotās vērtības nodokli), pretendenta piedāvātās atlaides, transporta piegādes un taras izdevumus, citus izdevumus, kas nepieciešami, lai kvalitatīvi izpildītu Nolikuma un piegādes līguma noteikumus.

Finanšu piedāvājumā cena tiek norādīta ar 2 (diviem) cipariem aiz komata.



[bookmark: _Toc156633278][bookmark: _Toc158102020][bookmark: _Toc224459251][bookmark: _Toc224459640][bookmark: _Toc224460078][bookmark: _Toc224980935][bookmark: _Toc224981195][bookmark: _Toc225655612][bookmark: _Toc225656166][bookmark: _Toc225656373][bookmark: _Toc156633279]III. PIEDĀVĀJUMU NOFORMĒJUMA PĀRBAUDE, PRETENDENTU ATLASE, TEHNISKO PIEDĀVĀJUMU ATBILSTĪBAS PĀRBAUDE UN PIEDĀVĀJUMU VĒRTĒŠANA

15. [bookmark: _Toc225656175][bookmark: _Toc225656382]Pretendentu atlase / piedāvājumu vērtēšana 
15.1. Piedāvājumu noformējuma pārbaudi, pretendentu atlasi un piedāvājumu vērtēšanu iepirkuma komisija veic slēgtā sēdē.
15.2. Par uzvarētāju iepirkumā saskaņā ar Nolikuma 21. punktu tiks atzīts pretendents, kurš atbilst Nolikumā noteiktajām prasībām un kritērijiem, un nav izslēdzams no dalības iepirkumā saskaņā ar Nolikuma 20. punktu.
15.3. Iepirkuma komisija ir tiesīga pretendentu kvalifikācijas atbilstības pārbaudi veikt tikai tam pretendentam, kuram būtu piešķiramas iepirkuma līguma slēgšanas tiesības.
15.4. Pretendentam ir pienākums iekļaut savā piedāvājumā visu nepieciešamo dokumentāciju, kas apliecina Nolikumā izvirzīto prasību izpildi, kā arī precīzi un pilnīgi aizpildīt visu prasīto informāciju Tehniskajā specifikācijā - finanšu piedāvājumā.
15.5. Iepirkuma komisija jebkurā no vērtēšanas posmiem ir tiesīga lūgt pretendentiem sniegt papildu paskaidrojumus, uzdodot jautājumus rakstiski, un tādā pašā veidā saņemt atbildi, ja tas nepieciešams pretendentu atlasei, tehnisko piedāvājumu atbilstības pārbaudei, kā arī piedāvājumu vērtēšanai un salīdzināšanai.
15.6.  Piedāvājumu vērtēšana sastāv no četriem posmiem:
1. posms – piedāvājumu noformējuma pārbaude;
2. posms – pretendentu atbilstības kvalifikācijas prasībām pārbaude; 
3. posms – finanšu piedāvājumu vērtēšana; 
[bookmark: _Hlk13745229]4. posms – pretendenta izslēgšanas nosacījumu pārbaude.

16. Piedāvājumu noformējuma pārbaude (1. posms)
16.1. Iepirkuma komisija izvērtē pretendentu piedāvājumu atbilstību Nolikuma 12. punktā noteiktajām noformējuma un iesniegšanas prasībām. Konstatējot piedāvājuma neatbilstību kādai no prasībām, iepirkuma komisija izvērtē neatbilstības nozīmīgumu un lemj par pretendenta turpmāku dalību iepirkumā.

17. [bookmark: _Hlk13745202]Pretendentu atbilstības kvalifikācijas prasībām pārbaude (2. posms)
17.1. Iepirkuma komisija pārbauda, vai pretendents ir iesniedzis Nolikuma 13. punktā minētos dokumentus un to atbilstību Nolikuma prasībām. 
17.2. Iepirkuma komisija noraida pretendenta piedāvājumu, un tas turpmākajā vērtēšanā nepiedalās, ja:
17.2.1. pretendents nav iesniedzis vispār vai iesniedzis nepatiesu informāciju savas kvalifikācijas novērtēšanai, t. sk. nav sniedzis iepirkuma komisijas pieprasīto papildu informāciju iepirkuma komisijas noteiktajā termiņā;
17.2.2. kvalifikācijas dokumenti nav iesniegti atbilstoši Nolikumā noteiktajām prasībām un / vai to saturs neatbilst Nolikuma prasībām.

18. Finanšu piedāvājumu vērtēšana (3. posms)
18.1. Iepirkuma komisija noraida pretendenta piedāvājumu un tas turpmākajā vērtēšanā nepiedalās, ja tiek konstatēts, ka finanšu piedāvājums nav iesniegts.
18.2. Iepirkuma komisija pārbauda, vai pretendentu piedāvājumos nav aritmētisku kļūdu. Ja piedāvājumā tiek konstatēta aritmētiska kļūda, tad iepirkuma komisija veic aritmētiskās kļūdas labošanu un informē par to pretendentu, kura piedāvājumā veikta kļūdas labošana.
18.3. Vērtējot pretendenta finanšu piedāvājumu, iepirkuma komisija ņem vērā aritmētisko kļūdu labojumus.
18.4. Pēc aritmētisko kļūdu pārbaudes iepirkuma komisija vērtē 3 (trīs) piedāvājumus ar zemāko piedāvāto cenu katrā iepirkuma priekšmeta pozīcijā saskaņā ar Nolikuma 21.1. punkta prasībām.

19. Ja kādā no vērtēšanas posmiem pretendenta piedāvājums tiek noraidīts, tiek vērtēts nākamais piedāvājums ar zemāko cenu.

20. Pretendentu izslēgšanas nosacījumu pārbaude (4. posms)
20.1. Iepirkuma komisija veic pārbaudi, vai attiecībā uz pretendentu, kuram piešķiramas līguma slēgšanas tiesības, nav iestājies kāds no Publisko iepirkumu likuma 9. panta astotajā daļā vai Starptautisko un Latvijas Republikas nacionālo sankciju likuma 11.1 pantā  pirmajā daļā noteiktajiem izslēgšanas gadījumiem.
20.2. Lai pārbaudītu, vai pretendents nav izslēdzams no dalības iepirkumā, iepirkuma komisija rīkojas Publisko iepirkumu likuma 9. panta devītajā daļā un Starptautisko un Latvijas Republikas nacionālo sankciju likuma 11.1 pantā noteiktajā kārtībā.
20.3. Pretendenti, kuri ir reģistrēti vai pastāvīgi dzīvojoši ārvalstīs, ir tiesīgi kopā ar piedāvājumu iesniegt attiecīgās kompetentās institūcijas izziņu, kas apliecina, ka uz to neattiecas Publisko iepirkumu likuma 9. panta astotajā minētie pretendentu izslēgšanas nosacījumi;
20.4. Pretendents ir izslēdzams no dalības iepirkumā, ja uz to attiecas Eiropas Savienības Padomes 2022. gada 8. aprīļa regulas (ES) 2022/576, ar kuru groza Regulu (ES) Nr. 833/2014 par ierobežojošiem pasākumiem saistībā ar Krievijas darbībām, kas destabilizē situāciju Ukrainā, 5.k panta 1. punktā noteiktie kritēriji.

21. Piedāvājuma izvēles kritērijs 
21.1. Piedāvājuma izvēlēs kritērijs ir saimnieciski visizdevīgākais piedāvājums, kuru nosaka, ņemot vērā viszemāko piedāvāto cenu EUR bez PVN kopā katrā iepirkuma priekšmeta pozīcijā.
21.2. Komisija vērtēs pretendenta finanšu piedāvājumā norādīto “Kopā EUR bez PVN par plānoto apjomu 24 mēnešu periodam” katrā iepirkuma priekšmeta pozīcijā.
21.3. Ja Komisija pirms lēmuma pieņemšanas par iepirkuma līguma slēgšanu konstatē, ka piedāvājumu novērtējums atbilstoši izraudzītajam piedāvājumu izvēles kritērijam ir vienāds, tad Komisija par uzvarētāju atzīst to pretendentu, kuram visvairāk  pozīcijās tiks piešķirtas līguma slēgšanas tiesības.

IV. LĪGUMA SLĒGŠANA

22. [bookmark: _Hlk153802393]Ar katras pozīcijas 3 (trīs) lētāko piedāvājumu iesniedzējiem (pretendentiem), kuri atbilst visām iepirkuma dokumentācijā izvirzītajām prasībām, tiks slēgta vispārīgā vienošanās (Nolikuma 4. pielikums). Gadījumā, ja tiks izvēlēti mazāk par 3 (trīs) pretendentiem, Pasūtītājs slēgs vispārīgo vienošanos ar tik pretendentiem, cik piedāvājumi būs atbilstoši Nolikumā izvirzītajām prasībām. Savukārt ar piegādātāju Nr. 1, kurš piedāvājis viszemāko cenu, vienlaicīgi tiks slēgts arī piegādes līgums (Nolikuma 3. pielikums), kurā tiks fiksēta preces vienības cena līguma izpildes termiņa ietvaros atbilstoši norādītajam orientējošam preču apjomam.
23. Līguma un vispārīgās vienošanās projektā var tikt veikti nebūtiski precizējumi līgumu slēgšanas brīdī.
 
V. NOLIKUMA PIELIKUMI

1. pielikums: Pretendenta pieteikums (forma);
2. pielikums: Tehniskā specifikācija – finanšu piedāvājums; 
3. pielikums: Piegādes līguma projekts;
4. pielikums: Vispārīgās vienošanās projekts.
	 
		

 
